procesaur/Wiki.mk huggingface dataset:
Претседател на Јужен Судан

Претседателот на Јужен Судан е највисоката политичка функција во оваа африканска држава. Во 2011 година за претседател на Јужен Судан бил избран Салва Кир Мајардит.
1 Претседатели на Јужен Судан
период на служба, назначен, политичка гарнитура, белешки
Влада на Јужен Судан, ''автономен''
9 јули 2005 до 30 јули 2005, Џон Гаранг, Претседател на Владата, СНОД, умрел на 30 јули во авионска несреќа
30 јули 2005 дп ''11 август 2005'', Салва Кир Мајардит, в.д. претседател на Владата, СНОД
''11 август 2005'' до ''9 јули 2011'', Салва Кир Мајардит, Претседател на Влада
Јужен Судан, ''независност од Судан''''9 јули 2011'' до денес, Салва Кир Мајардит, Претседател, СНОД
Белешка: Претседателот на Јужен Судан бил Заменик претседател на Судан за време на обединет Судан.
2 Поврзано
*Влада на Јужен Судан (1972-1983)
*Влада на Јужен Судан (2005-2011)
*Јужен Судан
Салва Кир Мајардит

Салва Кир Мајардит (|Salva Kiir Mayardit, динкаски: ''Salva Kiir Mayardit'', роден 1951) е првиот претседател на Јужен Судан.
3 Животопис
Кир е дел од народот Динка и тој е роден во 1951 година. Во 1960-те години Кир се приклучил на Ањања за време на Првата суданска граѓанска војна. Во 1972 година со договорот меѓу Јужен и Северен Судан во Адис Абеба, Кир бил поставен за офицер од низок ранг. Во 1983 година, Кир и останати јужносудански бунтовници се приклучиле кон движењето наречено Суданско Народно Ослободително Движење кое било основано за време на Втората суданска граѓанска војна, каде Кир се покажал како клучна фигура. Подоцна, Кир се избил на врвот на движењето и станал водач на военото крило.
4 Поврзано
* Суданско Народно Ослободително Движење
* Јужен Судан
* Претседател на Јужен Судан
3 Животопис
Кир е дел од народот Динка и тој е роден во 1951 година. Во 1960-те години Кир се приклучил на Ањања за време на Првата суданска граѓанска војна. Во 1972 година со договорот меѓу Јужен и Северен Судан во Адис Абеба, Кир бил поставен за офицер од низок ранг. Во 1983 година, Кир и останати јужносудански бунтовници се приклучиле кон движењето наречено Суданско Народно Ослободително Движење кое било основано за време на Втората суданска граѓанска војна, каде Кир се покажал како клучна фигура. Подоцна, Кир се избил на врвот на движењето и станал водач на военото крило.
4 Поврзано
* Суданско Народно Ослободително Движење
* Јужен Судан
* Претседател на Јужен Судан
Алберт (езеро)

Алберт (|Lake Albert) — едно од Големите езера на Африка. Се наоѓа на границата помеѓу ДР Конго и Уганда.
Езерото е долго околу 145 км, широко е 46 км и има површина од 5,600 км<sup>2</sup> што го прави ова седмо езеро по големина. Макималната длабочина изнесува 58 м, а просечната 25 метри. Се наоѓа на надморска височина од 615 метри. Должината на бреговата линија е 508 км. Има облик на неправилен трапез, јасно издолжен од југозапад до североисток.
Езеро е дел сложениот систем во горниот Нил. Негов главен извор е реката Викториин Нил која доаѓа од езерото Викторија на југоисток, и реката Семлики која доаѓа од Едвардовото Езеро на југозапад. Неговиот одлив од северозападниот крај на езерото е Алберт Нил кој се вика и Бел Нил каде што влегува во Судан. Благодарејќи на притоките, од кои една извира од езерото Викторија, а другата од Едвардовото Езеро, површината на сливот е голема. Тоа овозможува обилно хранење од вода, правичен воден баланс и обилновлевање на северниот крај. Само на север, езерото е широко отворено.
Јужно од езерото, на нешто повеќе од пола растојание од езерото Едвард, се издига високиот врв Рузвензори, којшто достигнува висина од 5,119 метри.
Прв Европеец кој го отркил езерото е Самуел Вајт Бејкер на 14 март 1864 година. Името го добило по тогаш неодамна починатиот Принц Алберт, маж на Кралицата Викторија, како едно од трите езера (Рудолф, Алберт и Едвард) во источна Африка кои носат имиња на принцеви, така што популарно се викаат Езерата на Принцовите.
1 Поврзано
* Викториин Нил
Андреј Тисин

ИКФ Светски Кану Спринт Првенства
Андреј Тисин (|Андрей Тиссин, - ) беше руски спринт-кануист којшто се натпреваруваше од доцните 1990-ти до раните 2000-ти. Тој освои четири медали на ИКФ Светските Кану Спринт Првенства од кои едно злато (K-4 500 m: 2001), два сребрени медали (K-4 200 m: 2001, K-4 500 m: 1999), и еден бронзен медал (K-4 500 m: 1998).
Тисин исто така се натпреварувал на ЛОИ 1996 во дисциплината К-2 1000 метри во Атланта, но беше елиминиран во полуфиналето. Живееше во Краснодар, беше висок 1,86 м и тежеше 90 кг.
Тисин подоцна стана тренер на Руската репрезентација, давејќи сè додека траела сезоната на тренинзи во 2008 година.
1 Наводи
****
Јужен Судан Ура!

Јужен Судан Ура! (англиски: ''South Sudan Oyee'') е државна химна на Јужен Судан. Химната била избрана од Националниот комитет на Јужен Судан за државна химна и истата била најдобра од конкурсот кој бил објавен за избор на државна химна.
1 Поврзано
*Јужен Судан
*Знаме на Јужен Судан
* Грб на Јужен Судан
Џон Битов (помладиот)

Џон Битов (помладиот) (англиски: John I. Bitove) (роден во Торонто, Онтарио, 1960) — канадски стопанственик и спортист од македонска народност. Тој е главен акционер и претседател на Scott's Real Estate Investment Trust и на Sirius XM Canada. Исто така, контролира неколку државни и приватни бизниси. Од неодамна е и во бизнисот со телекомуникации преку компанијата Mobilicity која ја раководи. Тој е син на Џон Битов (постариот).
Тој e основач на Торонто Рапторс, клуб кој се натпреварува во Националната кошаркарска асоцијација, како и творец на новaта спортска арена во Торонто (Air Canada Center).
Тој исто така бил волонтер организаторот на Светското првенство за атлетика во сала во 1993 и на ФИБА Светското првенство на кошарката во 1994. Во 2005 година тој ја добил награда James Naismith на извонредност доделена од Canada Basketball.
Битов дипломиран во бизнис (маркетинг) од Универзитетот во Индијана во 1983 година. Од 2007 година бил член на одборот на доверители на Универзитетот Вејк форест од Северна Каролина.
Мверу (езеро)

Езерото Мверу (|Lake Mweru, |Lac Moero) се наоѓа во сливот на реката Конго. Надморската височина изнесува 911 метри, должината 100 метри а ширината 40 километри. Површината на езерото изнесува 5,200 км<sup>2</sup>. Најголемата длабочина во езерото изнесува 15 метри.
Езерото ја исполнува издолжената тектонска вдлабочина во правец од југ кон север, помеѓу висорамнината Катанга во Демократској Репоблици Конго. Како и повеќето езера настанати со тектонски движења така и езерото Мверу се одликува со стрмни, стеновити бргови, понекогаш тешко пристапни кои се слабо дисперзирани. На езерото се наоѓаат островите Килва и Искове.
Езерото водата ја добива од притоките и падавините, а губи со одливањето и испарувањето. Има повеќе приливи, а најголем прилив е реката Луапула. Од езерото истекува реката Лувуна, изворен крак на реката Конго. Просечното годишно колебање на нивото на водата е 1,5 м, а апсолутната амплитуда достигнува 4,7 м.
Во езерото живеат повеќе од 70 видови на риба. Годишниот улов изнесува околу 15,000 тони, ама се смета дека од премногуте еколошки односи уловот може да се зголеми на 30,000 тони. Со риба се снабдуваат населбите во рударско-индустриските комплекси во Замбија
Сообраќајот на езерото е од локален карактер. Главните пристаништа се во Килва и Пвето а тука се и местата Кашикиши и Нчеленге.
1 Откривање на езерото
Езерото го открил шкотскиот мисионер и истражувач на Африка, Дејвид Ливингстон на 8 ноември 1867 година. Експедицијата се движела од правец Њаса и Тангањика до сливот на Конго, со намера да се испита дали реката Луалаба е изворен дел на реката Конго.
Варап

Варап (|واراب, |Warrap) е една од десетте сојузни држави во Јужен Судан. Државата се наоѓа во регионот Бахр ел-Газал и има вкупна површина од 31,027 км<sup>2</sup>. Главен град на државата е Куаџок.
1 Окрузи
Во државата Варап се наоѓаат следните окрузи:# Источен Гогријал
# Западен Гогријал
# Источен Тонџ
# Северен Тонџ
# Јужен Тонџ
# Твик
2 Поврзано
* Јужен Судан
* Држави во Јужен Судан
Едвардово Езеро

Едвардовото езеро е едно од Големите езера на Африка. Едно време езерото го носело името Иди Амин, по Угандскиот диктатор Иди Амин Дади. Езерото се наоѓа на границата помеѓу Демократската Република Конго и Уганда, неговиот северен брег се наоѓа неколку километри јужно од Екваторot. Прв Европеец кој го посетил езерото бил Хенри Мортон Станли во 1888 година, а името езерото го добило по принцот на Велс Алберт Едвард.
Главни реки кои се влеваат во езерото се Нјамугасани, Ишаша, Рутшуру, Руинди, Нтунгве, а од езерото истекува реката Семлики која што исто така се влева во езерото. Преку каналот Казинга е поврзано со Џорџовото Езеро на североисток. Се наоѓа на 920 метри надморска височина а има максимална длабочина од 117 метри. Долго е 77 километри а широко 40 километри, и има површина од 2,325 км<sup>2</sup> што го прави ова езеро петнаесетто по ред во површина езеро во Африка.
Грб на Бенин

Грбот на Бенин е повторно усвоен во 1990, кога бил заменет во 1975 година. На врвот на грбот се наоѓаат два рога исполнети со песок, а во долниот дел се наоѓа штит кој го држат два леопарда. Штитот е поделена на четири четвртини. Во горната лева страна се наоѓа замокот Сомба, а на горната десна страна бенинската ѕвезда, во долната десна страна има брод којшто го симболизира доаѓањето на европејците и во долната лева страна има палма. Под штитот го има мотото на државата "''Fraternite, Justice, Travail''" (Братство, Правда, Работа).
1 Поврзано
* Знаме на Бенин
Но (езеро)

Езерото Но е езеро во Јужен Судан. Се наоѓа северно од мочурливата област Суд, во состав на реките Бахр ел-Џебел и Бахр ел-Газал. Ова езеро претствавува место каде што Бахр ел-Џебел станува Бел Нил. Езерото Но се наоѓа на околу 1,156 километри низводно од Албертовото Езеро во Уганда, кое е најголемо езеро на текот на Бел Нил пред езерото Но. Ова езеро се смета за централната област во која живе народот Нуер.
Абаја (езеро)

Езерото Абаја (|Abaya, бивш назив Margherita) е езеро во јужниот дел на Етиопија. Се наоѓа во високи планини. Градот Арба Минч (Arba Minch) лежи на езерото.
Површината на езерото изнесува 1.160 км<sup>2</sup>. Се наоѓа на надморска височина од 1,268 метри . Негов одлив е реката Галана Саган.
Според податоците на ''Статистичкиот преглед на Етиопија за 1967/68'', езерото е долго 60 километри, а широко 20 километри. Максималната длабочина на езерото изнесува 13 метри.
Јек Лоум (езеро)

Јек лоум (|បឹងយក្សឡោម) — езеро и популарна туристичко одредиште во покраината Ратанакири на североистокот на Камбоџа. Се наоѓа ма 4,8 километри од престолнината на покраината Банлунг во вулкански кратер стар повеќе од 4.000 години. Најголемата длабочина на езерото изнесува 48 метри, а водата заради големата концентрација на билки има прозирно зелена боја. Јек лоум се простира во пречник од 0,72 км и има скоро совршен кружен облик. Езерото го опкружуваат гистите дождовни шуми кои претставуваат дом на мнгоу егзотични папагали и птици.
1 Видете уште и
* Список на вулкани во Камбоџа
Ланганско Езеро

Ланганското езеро е езеро во регионот Оромија во Етиопија, оддалечено од околу 150 км јужно од главниот град Адис Абеба. Прв Европеец којшто ги изнел податоците за постоењето на тоа езеро во 1900 година бил Оскар Нојман, тој го нарекувал ова езеро ''Езеро Коре''.
1 Географски одлики
Езерото лежи на надморска височина од 1,585 метри, источно од езерото Абијата во Големата расадна долина, на границата на зоната Мисрак Шо и Арси
Езерото добива вода од планината Арси, а водата истекува на јужниот дел на езерото преку реката Хора Кало, која теча до езерото Абијата. Сливот на езерото опфаќа 1,600 км<sup>2</sup>. Најблиско поголемо место е Шашамене кое се наоѓа 42 километри јужно од езерото.
Бреговите на езерото се главно стеновити, поготово на источната страна, ама има и делови од брегот на југ коишто се мочурливи. Водата во езерото е со црвенкасто-кафеава боја, температурата варира помеѓу 22-26.5 °C, pH вредноста е блиску 9,1. Вкупната концентрација на растворени цврсти материи се движи меѓу 1250-1650 мг/л, додека пак средната концентрација на кислород 4 мг/л. Нивото на езерото во текот на изминатите 25 години варирала од 1,7 m, додека пак највисока било во 1969 година а најмало 1974.. Годишните осцилации на нивото на езерото се под еден метар.
Покрај Ланганското Езеро бил епицентарот на два јаки земјотреси, првиот бил во 1906 со магнитуда од 6,8 по Рихтеровата скала, вториот во 1985 година со јачина од 6,2
2 Економија
Долж бреговите на езерото има помали населби, чии жители се занимаваат со риболов. Тука има и еден хотел, кој ги прифача гостите од блискиот национален парк „Rift Valley“
Водите во ова езеро немаат водни паразити, за разлика од поголемиот број други слатководни езеро во Етиопија. Ланганското Езеро е популарно помеѓу излетниците од градовите.
3 Флора и фауна на езерото
Покрај Лаганското Езеро има доста изворни африкански животни. Има нилски коњи, мајмуни, брадавичести свињи, многу птици, но нема крокодили. Во оклината има многу села, а поради тоа нема многу шуми.
Скадарско Езеро

Скадарското Езеро е најголемо езеро во Црна Гора и на Балканскиот Полуостров. Површината на езерото изнесува 369,7 км<sup>2</sup> (од тоа на Црна Гора и припаѓаат 221,8 км<sup>2</sup>, а на Албанија 147,9 км<sup>2</sup>). Должината од Врањина до Скадар изнесува 40 километри, а ширината на некои места изнесува 14 километри. Длабочината изнесува од 4 до 6 метри, а што повеќе се оди кон западниот брег се вдлабочува повеќе. Езерото спрема годишните времиња ја менува својата величина, а вода прима од многу реки. Од езерото истекува реката Бојана во Јадранското Море.
Езерото е полно со острови и полуострови на кои се наоѓаат траги од историјата и културното богатство: Жабљак (15 век) - престолнина на некогашната држава Зета, Лесендро - тврдина која што се наоѓа на стените до езерото, тврдината Грможур. Бистрата вода и зачуваниот амбиент го овозможуваат доста богатиот еко-систем. Ова е единствено живеалиште на пеликани на југот на Европа.
На бреговите на езерото се наоѓа малиот град Рјека Црнојевича. Во близина се остатоците од градот Обод каде што биле сместена печатницата во која во 1494 година била испечатена првата книга во овој дел на Европа - Октоихот.
1 Галерија
Маракаибо (езеро)

Езерото Маракаибо (|Lago de Maracaibo, ''es'') — езеро и морски залив (според некои континентално море) на северозападниот дел на Венецуела. На север е поврзано преку плиткиот канал Сан Карлос (длабочина 2 до 4 метри) со Венецуелскиот Залив. Водата езерото ја прима од многу реки од кои најголема е Кататумбо. Водата во езерото е соленикава.
Езерото е најголемо езеро во Јужна Америка, со површина од 13,210 квадратни километри. Тоа е едно од најстарите езера на светот (според некои проценки второ во светот). На бреговите на езерото живее четвртина од населението на Венецуела. Источниот брег на езерото Маракаибо е многу богато со нафта.
Насерово Езеро

Насеровото Езеро е големо вештачко езеро на југот од Египет и на северот на Судан. Строго, терминот Насерово Езеро се однесува само на поголемиот дел на езера кои се наоѓаат на Египетска територија (83%), додека пак делот што припаѓа на Судан, Суданците го нарекуваат Нубијско Езеро.
Езерото настанало како резулата на изградбата на Асуанската брана преку Нил помеѓу 1958 и 1970 година. Езерото е долго околу 550 километри и има максимална ширина од 35 километри, во близината на Северниот Повратник. Езерото има површина од 5,250 квадратни километри, а има најголем волумен од 157 километри кубни вода. Подигнувањето на нивото на езерото во текот на 1990-те довело до изливање вода во западната пустина, со тоа што настанало езерото Тошка во 1998 година.
Повеќе значајни Нубијски археолошки наоѓалишта се раздвоени камен по камин и преместени на повисоко ниво, меѓу кои е најзначајно Абу Симбел. Еѓипќаните му дали име во чест на нивниот претседател Гамал Абдел Насер, кој бил започнувач на проектот.
Грб на Грција

Денешниот грб на Грција (поточно амблем) се состои од светлосин штит (''azure'') и бел (''argent'') еднококрак крст на средината (''fess point'') чии кракови достигнуваат до ивиците на штитот. Штитот е во потполност опкружен со ловоров венец.
Грбот на Грција од 1822 година бил менуван неколкупати - првобитно грбот бил штит со прикажаната Атина и сова, потоа е додаден феникс, за патем Грчката династија додавала свои елементи на грбот. Грбот во ваков облик е присутен од 1967 година, а изгледот му е прецизно пропишан во 1975 година.
1 Видете уште и
* Знаме на Грција
Клаус Аугенталер

Клаус Аугенталер (|Klaus Augenthaler; во Фирстенцел, Германија) — германски менаџер и поранешен германски фудбалер, најчесто централен дефанзивец. Целата кариера ја поминал играјќи за Баерн Минхен.
1 Играчка кариера
1.1 Клупска кариера
1.1.1 Баерн Минхен
Целата своја играчка кариера, Клаус Аугенталер ја помина играјќи за германскиот Баерн Минхен. Најчесто играше на позицијата централен дефензивец, а во последните години од кариерата и на позицијата либеро.
Во неговата клупска кариера со Баерн Минхен има освоено седум национални првенства и три Германски Купа. Во Европскиот куп најголем успех му е вицешампионското место од 1982, а го пропушти финалето од 1987 година заради суспензија, кога неговиот Баерн Минхен загуби со 2-1 од Порто.
Од 1984 до крајот на кариерата во 1991, Аугенталер беше капитен на Баерн.
1.2 Репрезентативна кариера
Од 1983 до 1990 година одигра 23 натпревари за Германската репрезентација, со која го освои Светското Првенство во Италија 1990 година. Беше во составот на Германската репрезентација и на СП 1986 во Уругвај, но таму учествуваше само на 2 натпревара од фазата по групи.
2 Менаџерска кариера
Аугенталер својата менаџерска кариера ја започна како помошник тренер во Баерн Минхен, работејќи заедно со Сорен Лерби, Ерих Рибек, Франц Бекенбауер, Џовани Трапатони и Ото Рехагел.
Оттаму во 1997 година заминува во Австрија и станува тренер на АК Грацер. По успехот со овој тим, по три години се врати во Германија и го презема тогаш второлигашот Нирнберг. Веднаш успеа да го одведе тимот во првата Бундеслига, а во овој клуб се задржа две и пол сезони. Откако беше отпуштен поради слабите резултати на половина од сезоната 2004/2005, Аугенталер седна на клупата на Баер Леверкузен. Германецот успеа да ги спаси „фармацевтите“ од испаѓање, а потоа во 2007 година кратко беше тренер и на Волфсбург.
Тошка (езеро)

Езерото Тошка (|بحيرات توشكى, фонетски: boħeˈɾæːt ˈtoʃkæ) е назив за неодамна створени ендореични езера во Егпетскиот дел на Сахара.
Асуанската брана, изградена 1964—1968, го направила Насерово Езеро, со максимална надморска висина од 183 m. Во 1978 година, Египет почнал да го гради Садатовиот канал северозападно од Насеровото Езера низ Вади Тошка како би се овозможило да вода над 178 m се влева во депресија на јужниот крај на еоценските варовнички висорамнини. Кон крајот на 1990-те водата почнала да тече низ Садатовиот канал во Западната пустина. Овој канал кој води низ Нил е обложен со бетон, за да се избегне губитокот на вода. Водата од Нил оди нормално во каналот, а од него се пумпа преку големата пумпна станица Мубарак северно од Абу Симбел.
Teenage Dream (албум на Кети Пери)

''Teenage Dream'' е трети студиски албум од американската поп пејачка Кети Пери, издаден на 30 август 2010. Албумот е снимен во периодот од јануари и април 2010 година, кој има добиено позитивни критики. Неговиот прв сингл ''California Gurls'', беше лансиран во 11 мај 2011.
"Teenage Dream" е вториот сингл од албумот, што беше лансиран во јули 23 2010
"Firework" е трет сингл од албумот, кој беше лансиран во октомври 10 2010
"E.T." е четвртиот сингл од албумот, што беше лансиран во февруари 10 2010
"Last Friday Night (T.G.I.F.)" е петтиот сингл од албумот, кој беше лансиран во јуни 6 2011.
Екхарт Толе

Екхарт Толе (|Eckhart Tolle; р. 16 февруари 1948) — духовен учител и автор на неколку бестселери. Германец по потекло, тој е во моментов жител на Канада. Автор е на книгите „Моќта на сегашниот момент“ (The Power of Now) и „Нова земја“ (''A New Earth''), напишани на англиски јазик. Во 2011 година е прогласен за највлијателниот духовен учител во светот. Во 2008 година, новинар од „Њујорк Тајмс“ го нарекол Екхарт Толе „најпопуларниот автор за духовниот живот во САД.
1 Животопис
Роден како Улрих Толе, во Линен, Германија, во 1948 година, Толе го опишал своето детство како несреќно, посебно раното детство поминато во Германија, кога неговите родители се развеле. На 13 годишна возраст, се преселил во Шпанија за да живее со татко му. Татко му не го терал да посетува средно училиште, па така Толе учел литература, астрономија и јазици од дома.
На 19 години, се преселил во Англија и наредните три години предавал германски и шпански во училиште за странски јазици во Лондон. Вознемируван од депресија, грижи и стравови, ја почнал потрагата по „одговорите’ за животот. На околу 22 години решил да студира филозофија, психологија и литература, па се запишал на Универзитетот во Лондон. По дипломирањето со највисока оценка во класот му била понудена стипендија за да продолжи со истражувања на универзитетот Кембриџ, каде е примен во 1977 година.
2 Внатрешна преобразба
Една ноќ во 1977 година, на свои 29 години, после долг период на самоубиствена депресија, Толе изјавил дека доживеал „внатрешна преобразба“. Таа ноќ се разбудил од спиење, и за тоа што го доживеал се изјаснил вака:
:Не можев повеќе да живеам самиот со себе. Наеднаш се појави прашање во мојот ум без одговор: кој е „ЈАС“ што не може да живее со „себе“? Што е тоа „себе“? Пчувствував празнина. Во тоа време не знаев за умот кој си креаира свое „јас“, и за неговите проблеми, кое живее меѓу лошото минато и страшната иднина. Во тој момент умственото „јас“ се растопи, го снема. Другиот ден се разбудив, и сè беше во мир. Мирот беше тука затоа што не постоеше „себе“. Само чувство на постоење, само гледање и набљудување.
Толе се сеќава дека тоа утро отишол на прошетка низ Лондон, и сфатил колку е сè „волшебно и во длабок мир“. Дури и сообраќајот. Чувството продолжило и наредниот ден, и тој почнал да чувствува мир во секоја ситуација. Во периодот од две години после овој настан, поминал многу време седејќи во длабок мир на клупа во парк во Централен Лондон, „гледајќи го светот кој се движи“. Едно време живеел со своите пријатели во будистички манастир. Го сменил името од Улрих во Екхарт, според германскиот филозоф и мистик Мајстор Екхарт.
Грб на Замбија

Грбот на Замбија е усвоен на 24 октомври 1964 година, кога Замбија стекнала независност. Грбот всушност претствува преработен грб на Северна Родезија кој постои од 1927 година. Се состои од штит кој ги прикажува Викториините Водопади. Над штитот се наоѓа орел што ја симоблизира слободата, а штитот го држат маж и жена. Под штитот има натпис со мотото на државата "''One Zambia, One Nation''" (Една Замбија, Една Нација).
1 Поврзано
* Знаме на Замбија
Грб на Франција

Сегашниот грб а Франција е симбол на републиката од 1953 година, иако нема никаков правен статус како официјален грб. Се појавува на пасошот на Франција, а првобитно во 1912 година и усвоен од страна на Министерството за внатрешни работи на Франција за дипломатска употреба. Обединетите нации во 1953 барале од Франција да го достави својот грб како би бил прикажан заедно со грбовите на другите земји, а посебна комисија одлучила овој грб којшто е од 1912 година да се прати како грб на Франција. Притоа не му е даден никаков официјален статус.
Технички речено, ова е амблем, затоа што не ги почитува хералдичките правила. Причината за тоа е што во Франција, хералдиката била сметана како аристократска уметност, поврзана со стариот, кралски режим.
1 Симболи
* Широкиот штит со глава на лав го носи монограмот RF, што претставува акроним за Француската република (|République Française).
* Маслиновото гранче симболизира мир.
* Дабовото гранче симболизира долговечност.
* Сноп прачки со секирата ја симболизираат правдата (традиција на Рим, не на фашизмот).
2 Видете уште и
* Маријана, персонификација на Француската Република.
* Голем печат на Франција
* Знаме на Франција
Грб на Гана

Грбот на Гана е претставен на 4 март 1957 година од страна на Елизабета II. На грбот има син штит поделен со крстот на Св. Џорџ. Во средината има златен лав, симбол на поврзаноста на Велика Британија и Гана. Во останатите делови се наоѓа меч, замок, какао и рудник на залто. Над штитот се наоѓа црвена земја, е симбол на слободата на Африка. Штитот го придржуваат два златни орли, а под штитот има трака со националното мото "''Freedom and Justice''" (Слобода и Правда).
1 Поврзано
* Знаме на Гана
Грб на Гвинеја

Грбот на Гвинеја е усвоен во 1984 и се состои од птици над вкрстените мечеви и пушки. Под грбот има трака со натписот "''Travail, Justice, Solidarité''" (Работа, Правда, Еднаквост).
1 Поврзано
* Знаме на Гвинеја
Грб на Гвинеја-Бисао

Грбот на Гвинеја-Бисао е усвоен по независноста од Португалија во 1973 г. Ударниот дел на грбот го сочинуваат една црна ѕвезда Африка на северната позадина. На подножјето на грбот се наоѓа школка, а околу грбот две маслинови гранки. Преку грбот има лента со натпиот "''Unidade, Luta, Progresso''" (Единство, борба, напредок).
1 Поврзано
* Знаме на Гвинеја-Бисао
Волта (езеро)

Волта — најголемо вештачко езеро на светот што зафаќа површина од 8.502 км<sup>2</sup>. Се наоѓа на реката Волтa во Гана. Езерото е со издолжен облик долго околу 400 километри. Настанало во 1965 година со подигнувањето на браната ''Акосомбо'', недалеку од влевањето на рекатаво Гвинејскиот Залив. Просечната длабочина изнесува околу 19 метри, а најголемата 75 метри. Површината на басенот изнесува дури 390,000 км<sup>2</sup>. Езерото има доста притоки од кои се одвојуваат: Црна Волта, Бела Волта, Мо, Дака, Оти, Пру и др. Од езерото се излива само реката Волта.
Вкупниот волумен на езерото изнесува околу 150 км<sup>2</sup>, лежи на палеозиски пештери и варовници. На левиот брег се наоѓа Национални парк Дигја, а на самото езеро постојата неколку сотрови меѓу кои се ''Кпорве'', ''Доди'' и ''Дварф''. Значењето на реката Волта е многу големо затоа што нејзините води служат за наводнување, водоснабдување и производството на електрична енергија. Нејзиниот електросистем припаѓа на Гана, а сè повеќе на Того и Бенин. Благодарејќи на големината и значењето, ова езеро е едно од најинтересните туристички одредишта во Гана.
1 Видете уште и
* Волта
* Гана
* Бела Волта
* Црна Волта
2 Галерија
Грб на Боцвана

Грбот на Боцвана е официјалниот грб на оваа јужноафриканска држава. Грбот бил усвоен веднаш по независноста на државата од Велика Британија, поточно грбот бил усвоен на 25 јануари 1966 година.
1 Дизајн
Централен елемент на грбот е штитот, кој е источноафрикански. Штитот е бел и на негови има приказ на три елементи. На горниот дел од штитот има приказ на три клипа со по 12 запци, во средината има приказ на3 брановидни ленти и во долниот дел ома приказ на глава од бик.
Штитот е придржуван од по една зебра од левата и од десната страна. Зебрите се исправени на задните нозе. Левата зебра пред себе има слонова коска, додека десната зебра пред себе ја има житарицата сирак. Штитот и држачите се поставни на сина лента на која е испишано националното гесло на цвана „Pula“ („дожд“).
2 Симболизам
Клиповите на штитот ја симболизираат индустријата во државата. Трите брановидни ленти ја симболизираат водата, бидејќи водата има големо значење во државата. Бикот ги симболизира говедата во државата, бидејќи говедата имаат силно влијание во општеството. Зебрите се карактеристичен и важен елемент од дивиот свет на државата, сиракот е важна растителна билка во државата и слоновата коска ја симболизира поранешната трговија со слонови коски. Геслото „Дожд“ е тесноповрзано со симболизмот на водата, но се верува дека истото значи и среќа.
3 Наводи
*''Guide to the Flags of the World by Mauro Talocci, revised and updated by Whitney Smith (ISBN 0-688-01141-1), p. 165.''
4 Поврзано
*Боцвана
* Знаме на Боцвана
*Грбови во Африка
Грб на Зимбабве

Грбот на Зимбабве е усвоен на 21 септември 1981 година. Се состои од два ирваси кои стојат околу штитот. Штитот е со зелена боја и на него се наоѓаат 14 бранови и симболот на старото Кралство Зимбабве. Над штитот се наоѓа копач, AK-47 и црвена петокрака. Под штитот се наоѓа натпис "''Unity, Freedom, Work''" (Единство, Слобода, Работа).
1 Поврзано
* Знаме на Зимбабве
Грб на Зелениот ’Рт

Грбот на Зелен 'Рт се состои од круг во кој се наоѓа нзаивот на државата на португалски јазик и факел во триаголник, симбол на слободата и националното единство. Кругот е опкружен со десет ѕвезди кои ги претставуваат Зеленортските Острови. На вровот на грбот се наоѓа висок.
1 Поврзано
* Знаме на Зелено'ртски Острови
Грб на Камерун

Грбот на Камерун се состои од штит кој ги поседува истите бои како и знамето на Камерун на кои се наоѓаат контура на змија и вагата на правдата. Над штитот се наоѓа натписот "''Paix, Travail, Patrie''" (Мир, Работа, Татковина) а подолу и натписот "''Republique du Cameroun''" (Република Камерун)
1 Поврзано
* Знаме на Камерун
Грб на Република Конго

Грбот на Република Конго се состои од штит на кој се наоѓа црвен лав кој држи факел на жолта позадина. Над штитот се наоѓа златна круна, а крај штитот се наоѓаат два африкански слонови. Под штитот се наоѓа трака со натписот "''Unité, Travail, Progrès''" (Единство, Работа, Напредок).
1 Поврзано
* Знаме на Република Конго
Споменик на Ѓорѓија Пулевски (Скопје)

Споменикот на Ѓорѓија Пулевски претставува бронзена склуптура на Ѓорѓија Пулевски, сместена во самиот центар во Скопје. Споменикот бил најавен како дел од т.н. проект Скопје 2014 и бил поставен на 7 мај 2011 година. Се наоѓа веднаш до Музејот на ВМРО, на левата страна на Вардар до Камениот Мост. Споменикот чинел нешто повеќе од 140 000 евра, додека автор е Сретко Јовановски.
1 Галерија
Грб на Коморите

Грбот на Коморите се состои од полумесечина и четири ѕвезди кои и се наоѓаат на знамето на Коморите. Околу него е напишан официјалниот назив на државата на француски јазик, а од околу се наоѓаат две маслинови гранки. Под грбот се наоѓа мотото на земјата "''Unité, Justice, Progres''" (Единство, Правда, Напредок).
1 Поврзано
* Знаме на Коморите
* Државен грб
* Комори
* Хералдика
Грб на Маврициус

Грбот на Мадагаскар се состои од штит поделен на четвртини околу кој се наоѓа птицата додо и елен. Под штитот има трака со натписот "''Stella Clavisque Maris Indici''" (Ѕвезда и клучот на Индискиот Океан).
1 Поврзано
* Знаме на Маврициус
Грб на Либерија

Грбот на Либерија се состои од штит на кој може да се вики брод од 19 век кој пристигнува во Либерија и ги враќа ослободените робови од САД. Над штитот има трака со натписот "''The love of liberty brought us here''" (Љубовта кон слободата не донесе нас до овде), а во долниот дел има трака со натписот "''Republic of Liberia''" (Република Либерија).
1 Поврзано
* Знаме на Либерија
Грб на Малави

Грбот на Малави се заснова на бившиот грб на Њасаленд. Се состои од штит кој е придржуван од лав и леопард, а под штитот се наоѓа натписот "''Unity and Freedom''" (Единство и Слобода).
1 Поврзано
* Знаме на Малави
Грб на Мадагаскар

Грбот на Мадагаскар се состои од штит на средината на грбот на кој се наоѓа мапата на островот Мадагаскар. Под натписот има глава на зебра, а над има штит со зраците на сонцето. На врвот на грбот се наоѓа натписот "''REPOBLIKAN'I MADAGASIKARA''" (Република Мадагаскар), а подолу стои натписот "''TANINDRAZANA, FAHAFAHANA, FANDROSOANA''" (Татковина, Слобода, Развој). Целиот грб се состои од следните бои: црвена, зелена, жолта, сина и бела.
1 Поврзано
* Знаме на Мадагаскар
Грб на Мозамбик

Грбот на Мозамбик е усвоен во 1990. Во средината на грвот се наоѓа AK-47 (одбрана), копач (земјоделство), книга (едукација) и изгрејсонцето над мапата на Мозамбик. Околу грбот се сместени шеќерни трски и пченка. Над грбот има црвен портокалов симбол на социјализмот, а подолу има натпис "Република Мозамбик".
1 Поврзано
* Знаме на Мозамбик
Анатоли Тишченко

Летни олимписки игри
Анатоли Тишченко (|Анатолий Анатольевич Тищенко, роден во Таганрог), е советски роден, руски спринт-кануист којшто се натпреваруваше од 1989 до 2004 година. Натпреварувајќи се на четири Летни олимписки игри, тој освоил бронза во дисицплината К-4 1000 метри во Атланта на ЛОИ 1996.
Тишченко исто така освоил и петнаесет медали на ИКФ Светски Кану Спринт Првенства и тоа:
* 7 злата (K-2 500 m: 1990, K-4 200 m: 1994, 1997; K-4 500 m: 1993, 1994, 1995; K-4 1000 m: 1994)
* 4 сребра (K-2 200 m: 1998, K-2 500 m: 1989, K-4 200 m: 1995, K-4 1000 m: 1990)
* 4 бронзи (K-4 200 m: 1999, K-4 500 m: 2003, K-4 1000 m: 1993, 1998)
1 Наводи
***
Грб на Мароко

Грбот на Мароко е усвоен на 14 август 1957. Се состои од штит на кој се наоѓа зелен пентаграм на црвена позадина (како на знамето на Мароко), над кој се наоѓа планината Атлас и изгрејсонце. Над штитот има кралска круна, а на краевите има два лава. Под штитот има цитат од Куранот (Ако му помогнеш на Бога, он ќе ти помогне и тебе).
1 Поврзано
* Знаме на Мароко
Грб на Јужноафриканската Република

Грбот на Јужноафриканската Република стапил на сила од 27 април 2000 година. Грбот го сочинува мотото "''ǃke e: ǀxarra ǁke''" (Различни луѓе обединете се), напишан на рог од слон. Погоре од штитот се наоѓаат две фигуреи на луѓе кои се поздравуваат. Над штитот исто така се наоѓа и копје, билката протеа, птицата „секретар“ и изгрејсонце.
1910-1930, 1930-1932, 1932-2000
1 Поврзано
* Знаме на Јужноафриканската Република
Грб на Нигер

Грбот на Нигер се состои од штит на кој се наоѓа сонце, копје, два меча, три дршки просо и глава на зебра. Околу штитот се наоѓаат четири знамиња заедно со националните бои на Нигера. Под штитот има трака со натписот "''Republique du Niger''" (Република Нигер).
1 Поврзано
* Знаме на Нигер
Грб на Руанда

Сегашниот грб на Руанда е во употреба од 2001 година и кој ја задржува шемата на бои од новото државно знаме. На дното на грбот се наоѓа текст „Република Руанда - обединета, работничка и патриотска“ на јазикот руанда. Во средишниот дел на грбот се наоѓаат симболи на племиња кои надвисуваат запченици а околу се наоѓа зелен коноп кој е врзан во квадратен јазол.
Претходниот грб кој датирал од шеесеттите години бил обоен во зелена, жолта и црвена боја претставувајќи мир; државната надеж за идните успеси и променетоста на народот поврзувал на руанданскиот геноцид.
1 Поврзано
* Знаме на Руанда
Грб на Нигерија

Грбот на Нигерија се состои од црн штит на кој има две бели линии се спојуваат една во друга во облик на буквата Y, а ги претставуваат двете главни реки во Нигерија, Бенуе и Нигер. Над штитот се наоѓа црвен орел, симбол на силата, а покрај штитот има два коњи, симбол на достоинството. Штитот се наоѓа на трева со цвеќе (''Costus spectabilis'', национален цвет).
1 Поврзано
* Знаме на Нигерија
Грб на Судан

Грбот на Судан е усвоен во 1969. Ја претставува птицата "секретар" која го носи штитот на средината на грбот. Под и над штитот се наоѓаат траки со натписите "''Al-nasr lana''" (Победата е наша) и "''Jumhuriyat as-Sudan''" (Република Судан). Претходниот грб на Судан се состоел од носорог и од дрво во пламен.
1 Поврзано
* Знаме на Судан
Грб на Есватини

Грбот на Есватини го претставуваат различните симболи од културата на Есватини (до 2018 г. Свазиленд). Лавот го претставува кралот, а слонот кралицата-мајка. Лавот и слонот го држат традиционалниот Нгуни штит над кој се наоѓа круна од перја, а подолу има трака со натписот "''Siyinqaba''".
1 Поврзано
* Знаме на Есватини
Чен Деминг

Чен Деминг (кин. 陈德铭; пинјин: Chén Démíng; р. 1949) е министер за трговија на НР Кина. На функцијата е назначен на 29 декември 2007 г. од страна на Постојаниот комитет на Националното народно собрание.
1 Животопис
Чен е роден во Шангај. Во септември 1974 г. се зачленил во КПК. Дипломирал економија, а докторирал на тема државна администрација на Нанѓиншкиот универзитет.
Служел како градоначалник на Суџоу, а потоа и како секретар на обласниот комитет на КПК. Од 2004 до 2006 г. бил на должноста управител на покраината Шенси. Подоцна е назначен за заменик-секретар на Националната комисија за развој и реформи, каде се занимавал претежно со планирање и стратегии во енергетското стопанство.
Грб на Сомалија

Грбот на Сомалија е усвоен на 10 октомври 1956 година. Се состои од Леопарди којшто го држат штитот, и бела петокрака ѕвезда која исто така се наоѓа на грбот кој е користен во текот на италјанската управа. Грбот на Сомалија од 8 јуни 1919 година, бил штот поделен хоризонтално на бели брановити линии. Горната половина на штитот била сина со природните бои на леопардот, и бела петокрака ѕвезда.
1 Видете уште и
*Знаме на Сомалија
Грб на Централноафриканската Република

Грбот на Централноафриканската Република се состои од штит во средина, покрај кој се наоѓаат две Знамиња на Централноафриканската републкиа, и сонце кое изгрева над штитот. Над и под штитот се наоѓаат натписи. Во штитот се наоѓаат следните симболи: слон, баобаб, златна ѕвезда, три ѕвездички и рака.
1 Поврзано
* Знаме на Централноафриканската Република
Грб на Танзанија

Грб на Танзанија се состои од воен штит поделен на четири делови. Првиот, жолт дел, бил симбол за минералите во Танзанија, вториот дел го претставувал знамето на Танзанија, третиот, црвен дел, го претставува плодното тло, а четвртиот хидрографијата на Танзанија (реки, мориња, езера). Штитот е поставен на планината Килиманџаро и е обвиен со рогови од слон. Покрај штитот стојат маж и жена. Под штитот стои натписот "''Uhuru na Umoja''" (Слобода и Единство).
1 Поврзано
* Знаме на Танзанија
Грб на Тунис

Грбот на Тунис прикажува брод, заедно, со лав што држи меч, и вагата на правдата. Во средината се наоѓа трака со државното мото "Слобода, Ред, Правда". Над штитот се наоѓа амблемот на националното знаме на Тунис.
1 Поврзано
* Знаме на Тунис
Грб на Уганда

Грбот на Уганда се состои од штит и копје кои го претставуваат народот на Уганда во борба за својата земја. На штитот се наоѓаат брановите на езерото Викторија, сонце и тапани. Штитот го придржуваат угандски блатен јарец (вид антилопа) и сив царски жерав. Под штитот има подножен појас со англискиот натпис ''For God and My Country'' („За Бога и мојата земја“).
1 Поврзано
* Знаме на Уганда
Орбелски триод

Орбелскиот триод претставува средмомакедонски кирилски ракопис. Потекнува од XIII век. Има 241+4 пергаментни листа. Ракописот е кирилски. Ги содржи двата дела на триодот, посниот и цветниот, како и пирамии и делови на уставот. Во ракописот се спомнуваат и имињата на Св. Кирил Филозоф и на Св. Методиј, како и имињата на преподобните пуснтиножители Јован Рилски, Јоаким Сарандапорски (Осоговски) и Прохор Пчински. Името го носи според дебарското село Ербеле (или Орбеле, денес во Албанија) каде што е пронајден. Има еден запис. Потекнува од Охридската книжевна школа. Химнографскиот текст во Орбелскиот триод покажува жанровско единство со химнографските делови во минеите и во октоисите. Се чува во Санкт Петербург. (РНБ, F. n. I. 102, збирка на Вериковиќ (241 л.) + Вјз. F. 124/4 (2 л.), Вјз. F. 124/10 (2 л.)
1 Одлики
Орбелскиот триод на сите рамништа покажува основни одлики на ракописите што припаѓаат кон македонската редакција на црковнословенскиот: употребува само , еровите се вокализираат , , се употребуваат двата знака за назалите и , а исто така и , ретки се примерите со деназализација, присутна е појавата на мешање на назалите.
Старецот и морето

„Старецот и морето“ — роман на американскиот писател Ернест Хемингвеј, напишан во 1951 г. на Куба, а објавен една година подоцна. Ова е последниот роман објавен од страна на Хемингвеј додека тој бил жив. Се смета за едно од неговите најпознати дела, во кое се раскажува за борбата на старецот Сантјаго со големата риба марлин, која ја лови надвор од патеката на Голфската струја.
1 Краток осврт
Дејството во овој краток роман се одвива три дена, каде што старецот Сантјаго рибари на отворено море и има намера да улови голема риба. Старецот сам во морските далечини успева да ја фати рибата, што за него како и за секој друг риболовец претставувало животна преокупација. Во почетокот, по затегнувањето на конецот на јадицата, тој почувствувал дека уловил нешто необично и е свесен дека ќе претстои голема борба. Тој имал желба и потреба барем еднаш да ја види рибата, за да знае со каков противник ќе си има работа и каква тактика ќе мора да примени. Но рибата долго останува во морските длабочини и со својата сила му задава големи тешкотии на старецот. Тој сета своја физичка сила и умствена напнатост морал да ја концентрира врз оптегнувањето на конецот и на движењето на рибата. Секое мало невнимание би можело да ѝ даде можност на рибата да се откачи и со тоа сите надежи да бидат залудни. Сам, изложен на суровоста на океанот и жештината на сонцето, тој ги собира сите сили за да ја победи големата риба. И кога успева да ја совлада рибата, се појавува несовладлива опасност - доаѓаат ајкулите и му ја јадат рибата. Останува само костурот од рибата. Но старецот е задоволен што во борбата со големата и силна риба тој победува. И така влечејќи го костурот по чунот тој се враќа во пристаништето како победник. Рибарите во пристаништето се изненадени како успеал старецот да улови толкава риба. Тие се свесни дека тоа било негова победа.
2 Значење за светската литература
Романот „Старецот и морето“ иако по обем најкраток, му донесе најмногу слава и тој беше поводот Хемингвеј во 1954 г. да го добие највисокото светско признание од областа на литературата, Нобеловата награда. Освен со Нобелова, Хемингвеј се закити и со Пулицеровата награда за литература во 1953 г. Појавувањето на овој роман целата критичка и читачка публика го оцени како ремек-дело на Хемингвеј. Со оваа новела авторот сака да ја истакне големината на човекот и да каже дека не постои сила поголема од човекот. Природната стихија може да му нанесе болка и зло на човека, но не може да го победи. Идејата на Хемингвеј е да покаже каква сила претставува човековото суштество и со какви се суровости мора тој да се бори во животот за зачувување на својата егзистенција. Значи, човекот е најсилното суштество во природата и тој секогаш успева да ја победи.
3 Поврзано
* Ернест Хемингвеј
* Американска книжевност
Рајнска Покраина

Рајнска покраина (|Rheinprovinz), исто така позната како Рајнска Прусија (''Rheinpreußen'') или синоним на Рајнска област (''Rheinland''), била најзападната покраина од Кралството Прусија и Слободната држава Прусија, во рамките на Германското Царство, од 1822-1946. Била формирана од покраините Долна Рајна и Јилих-Клеве-Берг. Нејзиниот главен град бил Кобленц и во 1939 имала 8 милиони жители. Покраината Хоенцолерн била воено поврзана со ''Oberpräsident'' на Рајнската покраина.
Рајнската покраина се граничела на север со Холандија, на исток со пруските покраини Вестфалија и Хесен-Насау и големото војводство Хесен-Дармштат, на југоисток со Електорат Пфалц, на југ и на југозапад со Лотарингија и на запад со Луксембург, Белгија и со Холандија.
Малиот округ Вецлар во средина на покраината Хесен, исто така, припаѓал на Рајнската покраина, кој, од друга страна, бил опкружен со кнежевството Олденбург на Биркенфелд.
Во 1911, површината на покраината била 10.423 км<sup>2</sup>; нејзината крајна должина, од север кон југ, била скоро 200 км а најголемата ширина била само под 90 км. Вклучувала и 200 км по течението на Рајна, која ја формирала источната граница на покраината од Бинген до Кобленц, а потоа течела низ источната граница во северозападен правец.
Чедомир Јаневски

Чедомир Јаневски - Четка (роден на во Скопје) — македонски фудбалски тренер и поранешен играч, кој играл на позицијата одбрана.
1 Тренерска кариера
Во својата тренерска кариера, Јаневски предводел повеќе клубови: белгиските „Клуб Брухе“ и „Гент“, „Црвена ѕвезда“ од Белград, кипарските „Енозис Паралимни“ и „Етникос Ахна“, како и белгиските „Монс“ и „Мускрон“.
Лесновски Ковачевиќев пролог

Вториот Лесновски пролог познат и како Лесновски Ковачевиќев пролог — средномакедонски килилски ракопис. Потекнува од периодот помеѓу 1330 и 1340 година. Содржи 221+ 1 пергаментен лист. Пишуван е во Лесновскиот Манастир од двајца пишувачи, од кои едниот бил Станислав Лесновски. Писмото е кирилско. Украсен е со скромна орнаментика, главно изразена кај првичните букви. Содржинската структура е стара (нестиховна) од типот на Константин Мокински. Има и кратки житија за некои од словенските светители. Во 1330 и 1340 година во Лесновскиот книжевен центар се препишале уште два пролога од една иста предлошка, во кои исто така со пишување учествувал Станислав Лесновски (Прв Лесновски пролог – Белград САНУ бр. 53 и Трет Лесновски пролог – Белград НБ, Стара збирка бр. 27). Овој манускрипт се чува во Белград, (НБ, Нова Збирка Рц 705).
Јирген Ротерс

Јирген Ротерс (роден во Косфелд, Северна Рајна-Вестфалија) е германски политичар и член на СПД. Од 21 октомври 2009 тој е градоначалник на Келн. Јирген Ротерс студирал право од 1968 до 1974, оженет и има три деца.
Владимир Лисин

Владимир Лисин (роден на во Иваново) е руски тајкун од челичната индустрија. Тој се смета од страна на магазинот ''Forbes'' за најбогат човек во Русија и 14 најбогат во светот. Неговото богатство се проценува на околу 24 милијарди американски долари.
Лисин е член на одборот директори на Новолипетскиот комбинат и нејзин претседател од 1998 година. Во 1979 година дипломирал на Сибирскиот металуршки институт, а во 1989 година станал магистер.
Михаил Прохоров

Михаил Прохоров (руски: ''Михаил Дмитриевич Прохоров'', роден на ) — руски стопанственик, милијардер и сопственик на американскиот професионален кошаркарски клуб Њу Џерси Нетс.
Прохоров е третиот најбогат човек во Русија и 39-ти најбогат човек во светот.
Првослав Вујчиќ

Првослав Вујчиќ (српски: Првослав Вујчић; роден на во Пожаревац) е српски поет, писател и книжевник.
1 Животопис
Вујчиќ е член на Здруженето на книжевноста на Србија, Здруженето на книжевноста на Република Српска и Меѓународното здружение на поети (Соединети Американски Држави).
Тој е почесен член на Друштвото на книжевни уметници (Канада).
Меѓународното здруженије на поети во 2007 г. го прогласи за Амбасадор на поезијата на САД.
2 Автор е на книгите
Тој има објавено збирките поезија:
*„Размишљања једног леша” (Белград книга, 2004.),
*„Београде, добро је, би’ из Торонта теби” (Белград книга, 2004.),
*„Кастрирање ветра” (Белград книга, 2005.),
*„Деветто колено све/мира” (Белград книга, 2005.)
3 Признанија
Добитник е на наградата: „Змеј” за книгата во ракопис форма (Белград, Србија), „Змеј” за песната (Белград, Србија), на „Минерва” за ширење на вистината за Србите - работа и живот и пишаниот збор (Торонто, Канада) и награда „литературна критика” за песната (САД).